
ŠAKIŲ RAJONO SAVIVALDYBĖS  TARYBA
SPRENDIMAS

DĖL PRITARIMO PROJEKTUI „SINTAUTŲ BENDRUOMENĖS UŽIMTUMO GERINIMAS ĮRENGIANT SPORTO SALĘ“ 

2010 m. gruodžio 23 d. Nr. T-403
Šakiai

Rajono savivaldybės   taryba,    vadovaudamasi    Lietuvos    Respublikos  vietos   savivaldos  įstatymo  (Žin., 1994, Nr. 55 - 1049;  2008, Nr. 113 - 4290) 16 str.  2  d. 41 p. ir 18 str. 1  d.,    n u s p r e n d ž i a : 


 1. Pritarti projekto „Sintautų bendruomenės užimtumo gerinimas įrengiant sporto salę“ rengimui. 

                    2. Rengti ir teikti projekto paraišką Lietuvos kaimo plėtros 2007-2013 m. programos 4 priemonės „Kaimo atnaujinimas ir plėtra“ (LEADER metodu) finansavimui.

3. Užtikrinti:

3.1. reikiamą ne mažiau 10 proc. projekto vertės bendrafinansavimą;

3.2. kad projektas nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos kaimo plėtros 2007-2013 m. programos 4 priemonę „Kaimo atnaujinimas ir plėtra“ (planiniu būdu) ar pagal kitas EB fondų, Programos ar nacionalinių programų lėšomis įgyvendinamas programas.

4. Patvirtinti, kad projektas yra įtrauktas į rajono savivaldybės tarybos 2009 m. vasario 26 d. sprendimu Nr. T-68 „Dėl savivaldybės 2004-2010 metų patikslinto plėtros strateginio plano tvirtinimo“ patvirtintą strateginį planą ir atitinka Šakių  krašto VVG strategijos 1 prioriteto „Kaimo gyvenviečių infrastruktūros gerinimas ir paslaugų infrastruktūros plėtra“ 1.1 priemonės „Kaimų atnaujinimas ir plėtra“ 1.1.2 veiklos sritį „Visuomeninės paskirties pastatų atnaujinimas ir renovacija bei remontas, kaimo vietovei svarbių statinių statyba“. 

                   5. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.

    6. Skirti rajono savivaldybės administracijos Regioninės plėtros skyriaus vedėją Vitą 

Girdauską  atsakingu už projekto „Sintautų bendruomenės užimtumo gerinimas įrengiant sporto salę“ paraiškos parengimą ir projekto įgyvendinimą. 

       7. Pripažinti netekusiu galios rajono savivaldybės tarybos  2009 m. rugsėjo 24 d. sprendimo Nr. T-304 „Dėl pritarimo projektui „Sintautų bendruomenės užimtumo gerinimas įrengiant sporto salę“ 1, 5, 6, 7 punktus.

